KOMISIJOS REGLAMENTAS (EB) Nr. 641/2008
2008 m. liepos 4 d.
kuriuo iš dalies keičiamos Tarybos reglamento (EB) Nr. 40/2008 nuostatos dėl laivų, vykdžiusių neteisėtą, nedeklaruojamą ir nereguliuojamą žvejybą Šiaurės Atlante, sąrašo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2008 m. sausio 16 d. Tarybos reglamentą (EB) Nr. 40/2008, nustatantį 2008 metams Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus, taikomas tam tikrų žuvų išteklių ir žuvų išteklių grupių žvejybos galimybes ir susijusias sąlygas (1), ypač į jo XIII priedo 4 punktą,
kadangi:
(1)
Nuo 1981 m. Europos bendrija yra Konvencijos dėl būsimo daugiašalio bendradarbiavimo Šiaurės Rytų Atlanto žvejyboje (2) šalis.
(2)
2008 m. kovo mėn. Žvejybos Šiaurės Rytų Atlante komisija (ŽŠRAK) pateikė rekomendaciją iš dalies pakeisti laivų, kurie, kaip patvirtinta, vykdė neteisėtą, nedeklaruojamą ir nereguliuojamą žvejybą, sąrašą. Turėtų būti užtikrinta, kad rekomendacija būtų įtraukta į Bendrijos teisinę sistemą.
(3)
Todėl reikėtų atitinkamai iš dalies pakeisti Reglamentą (EB) Nr. 40/2008,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 40/2008 XIII priedo priedėlis pakeičiamas šio reglamento priedo tekstu.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. liepos 4 d.